recursal/SuperWikiNEXT-32B huggingface dataset:
**பேரியான்** (*Baryon*) எனப்படுவது, அணுக்கருனிகளும் பிற நிறைகூடிய துகள்களுக்கும் வழங்கப்படும் பொதுப்பெயராகும். ஒரு குறிப்பிட்டச் செயலில் பங்குபெறும் பேரியான்களும் அதன் எதிர் துகளான எதிர் பேரியான்களும் (Antibaryon) பேரியான் எண் எனப்படும். இந்தச் செயலில் பேரியான் எண் (baryon number) மாறாமல் இருக்கிறது. இது ஆற்றல், நிறைவேகம் இவைகளின் அழிவின்மை விதியை ஒத்திருக்கிறது. இவ்விதி பேரியான் எண் அழியா விதி (Law of conservation of Baryon numbers) எனப்படும். ஒருகுறிப்பிட்டத் தொகுதியில் மொத்த பேரியான் எண் ஒரு மாறிலியாகும். எடுத்துக் காட்டிற்கு, கதிரியக்கத்தின் போது U 238 ஒரு α துகளை உமிழ்ந்து தோரியம் 234 ஆக மாறுகிறது. யுரேனியத்தில் மொத்தம் 238 நேர்மின்னிகளும் நொதுமிகளும் இருப்பதால், அதன் பேரியான் எண் 238 ஆகும். அதேபோல் செயல் முடிவில் Th234 + He4. இரண்டிலும்சேர்த்து 238 பேரியான்கள் உள்ளன. அதாவது முன்னும் பின்னும் பேரியான் எண் மாறாமலிருக்கிறது.

தோரியம் 234, ஒரு β துகளை உமிழ்கிறது. புரோட்டாக்டினியம் 234 கிடைக்கிறது. எதிர்மின்னியின் நிறை மிக்குறைவு. இதற்கு பேரியான் எண் இல்லை. எனவே பேரியான் எண்ணில் மாற்றமில்லை என்பது தெளிவு.
**பேரூர் செட்டிபாளையம் வரதராஜபெருமாள் கோயில்** தமிழ்நாட்டில் கோயம்புத்தூர் மாவட்டம், பேரூர் செட்டிபாளையம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வரதராஜபெருமாள், ஸ்ரீதேவி, பூதேவி சன்னதிகளும், விநாயகர், முனியப்பசாமி உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. பங்குனி மாதம் யுகாதி பண்டிகை முக்கிய திருவிழாவாக நடைபெறுகிறது. புரட்டாசி, மார்கழி மாதம் சனிக்கிழமைகள், தனுர் பூஜை திருவிழாக்களாக நடைபெறுகின்றன.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**இ. சி. இரகுநாதையர்** 1667 இல் இலங்கையில் முதன்முதலாக வாக்கிய பஞ்சாங்கத்தைக் கணித்து வெளியிட்டவரான இராமலிங்க முனிவரின் வழி வந்தவர். இவரது பாட்டனாரான சந்திரசேகர ஐயர் இரகுநாதையர் காலயுக்தி வருடம் (1858 - 1859) முதலும், பின்னர் இவரது தகப்பனார் இ. சிவராமலிங்கையர் ஜய வருடம் (1894 - 1895) முதலும் கணித்து வெளியிட்டுவந்த இப் பஞ்சாங்கத்தைப் பொறுப்பேற்று, விக்கிரம வருடம் (1940 - 1941) முதல் குரோதி வருடம் (1964 - 1965)வரை கணித்து வெளியிட்டார். இவர் யாழ்ப்பாணம் கொக்குவிலைச் சேர்ந்தவர்.

இவரது தந்தையார் காலத்தில் நிறுவப்பட்ட சோதிடப் பிரகாச அச்சியந்திரசாலை மூலமாகப் பஞ்சாங்கத்தை அச்சிட்டு வெளியிட்டு வந்தது மட்டுமன்றி வேறு பல நூல்களையும் வெளியிட்டுள்ளார்.

பதிப்பித்த நூல்கள்
------------------

* *ஆசௌச தீபிகை*
* *சுப்பிரமணியர் கவசம்*
* *சந்தான தீபிகை பொழிப்புரை* (1940)
* *சனிதுதி*
* *சிவசிராத்த விதி*
* *சிவாலய தரிசனவிதி*
* *செகராசசேகரமாலை* தமது உரையுடன் (1942)
* *நல்வழி*, (தத்துவார்த்த விளக்கவுரையுடன்)

வெளி இணைப்பு
------------

* சிவாலய தரிசன விதி பரணிடப்பட்டது 2007-09-30 at the வந்தவழி இயந்திரம் - மின்னூல் - நூலகம் திட்டம்
***இஎஸ்பிஎன்* கிரிக்கின்ஃபோ** (*ESPNcricinfo*) என்பது துடுப்பாட்டம் தொடர்பான வலைத்தளம் ஆகும். இதில் கட்டுரைகள், போட்டிகளின் நேரடி வர்ணனைகள் மற்றும் 18-ம் நூற்றாண்டு முதல் இன்றுவரையான போட்டிகளைப் பற்றிய தகவல்கள் அடங்கியுள்ளது.

வரலாறு
------

1993 மார்ச் 15 ஆம் நாள் மினசோட்டா பல்கலைக்கழகத்தில் பணிபுரிந்த ஆங்கிலேய ஆராய்ச்சியாளர் சைமன் கிங் என்பவரால் தொடங்கப்பட்டது. பின்னர் 2002-இல் விஸ்டன் குழுமம் இவ்வலைப்பக்கத்தை தனதாக்கிக் கொண்டது. கடைசியில் 2007-ஆம் ஆண்டு இஎஸ்பிஎன் நிறுவனம் இவ்வலைப்பக்கத்தை வாங்கியது. இவ்வலைப்பதிவை டாக்டர் சைமன் என்பவருடன் இந்தியாவின் தமிழகத்தைச் சார்ந்த பத்ரி சேசாத்ரி என்பவர் இணைந்து தொடங்கினார். இவர் இவ்வலைப்பக்கத்தின் தலைமை இயக்குனராகப் பணியாற்றினார். பின்னர் நியூ ஹரைசன் மீடியா என்ற தனது சொந்த நிறுவனத்தைத் தொடங்கினார். தொடக்ககாலத்தில் இவ்வலைப்பக்கம் உலகளாவிய பல்வேறு மாணவர்கள் உதவியுடன் நடைபெற்றது.

மேற்கோள்கள்
-----------

1. ↑  Shetty, Rachna. "Timeline | Cricinfo at 20 years". *ESPN cricinfo*. 2 August 2013 அன்று பார்க்கப்பட்டது.
2. ↑  "ESPNcricinfo at 20 years". *ESPN Cricinfo*. 2 August 2013 அன்று பார்க்கப்பட்டது.

வெளி இணைப்புகள்
---------------

* Virtually there: Cricket, community, and commerce on the internet, Sanjay Joshi, International Journal of the History of Sport, 1 செப்டம்பர் 2007
[அ[File:Wassersஅtoff.svg|thumb|right|alt=Lewis structure for |நீரிய மூலக்கூற்றுக்கான லூயிசு அமைப்புமுறையில் ஓர் ஒற்றைப் பிணைப்பு வரைந்து காட்டப்பட்ட படம்]]

Lewis structure for methane.மீத்தேனின் லூயிசு அமைப்புமுறையில் நான்கு ஒற்றைப் பிணைப்புகள் வரைந்து காட்டப்பட்ட படம்
Lewis structure for an alkane.ஓர் ஆல்க்கேனின் லூயிசு அமைப்புமுறையில் அனைத்தும் ஒற்றை பிணைப்புகள் - அனைத்தும் சகப் பிணைப்புகள்.
வேதியியலில், **ஒற்றைப் பிணைப்பு** *(single bond)* என்பது இரண்டு அணுக்களுக்கு இடையே உள்ள ஒருவகையான பிணைப்பாகும். இப்பிணைப்பு உருவாக்கத்தில் இரண்டு இணைதிறன் எதிர்மின்னிகள் பங்கேற்கின்றன. அதாவது, ஒற்றைப் பிணைப்பு உருவாகுமிடத்தில் இரண்டு அணுக்களும் ஒரு சோடி எதிர்மின்னிகளைப் பங்கீடு செய்து கொள்கின்றன.

பிணைப்பில் ஈடுபடும் அணுக்களுக்கிடையே எதிர்மின்னிகள் பங்கீடு அடைவதால் உண்டாகும் பிணைப்பு சகப்பிணைப்பு என்ப்படும். எனவே, ஒற்றைப் பிணைப்பு என்பது சகப் பிணைப்பின் ஒரு வகையாகும்.

இச்செயன்முறையின் போது அணுக்கள் நிலையான எட்டு எதிர்மின்னி அமைப்பைப் பெறுகின்றன. பங்கீடு செய்து கொள்ளும் போது அணுக்களில் உள்ள எதிர்மின்னிகள் இரண்டும் அவற்றின் சுற்றுப்பாதையில் ஏகபோகமாக இருப்பதில்லை. மாறாக இரண்டு எதிர்மின்னிகளும் ஏதாவதொரு சுற்றுப்பாதையில் நேரத்தைச் செலவிடுகின்றன. இரண்டு சுற்றுப்பாதைகளும் மேற்பொருந்தும் நேரத்தில் எதிர்மின்னிகள் பங்கீடு செய்து கொள்கின்றன. அவ்வாறு அணுச் சுற்றுப்பாதைகள் மேற்பொருந்துவதால் உருவாகும் அணுக்களுக்கு இடைப்பட்ட பிணைப்பே சகப் பிணைப்பு என்றழைக்கப்படுகிறது. பொதுவாக அணுக்களின் இணைதிறன் கூட்டில் உள்ள சுற்றுப்பாதையின் எதிர்மின்னிகள் இப்பங்கீட்டில் பங்கேற்கின்றன.

லூயிசு புள்ளி அமைப்புமுறையில் ஒற்றைப் பிணைப்பு, AːA அல்லது A-A என்று குறித்துக் காட்டப்படுகிறது. A என்பது பிணைப்பில் உள்ள தனிமத்தைக் குறிக்கிறது. முதலாவது முறையில் இரண்டு புள்ளிகளை ஒன்றன்கீழ் ஒன்றெனச் செங்குத்தாக வைத்திருப்பது, ஒவ்வோர் எதிர்மின்னியும் பங்கீடுசெய்து கொண்டுள்ளது என்பதை வெளிக்காட்டுவதாகக் கொள்ளலாம். இரண்டாவது முறையில் ஒரு சிறிய கிடைக்கோடு வரைந்து இரண்டு எதிர்மின்னிகளும் ஒரு பிணைப்பாகப் பங்கீடு செய்து கொண்டன என்று குறிப்பிடுவதாகக் கொள்ளலாம்.

இரட்டைப் பிணைப்பு அல்லது முப்பிணைப்பும் கூட சகப்பிணைப்பாக இருக்கமுடியும். இவ்விரண்டு பிணைப்புகளையும் விட ஒற்றைப் பிணைப்பு பலங்குறைந்தது ஆகும். சகப்பிணைப்பபின் உட்கூறுகளை ஆய்வு செய்வதன் மூலம் இவ்வகையான வலிமை வேறுபாட்டிற்கான காரணத்தை அறியமுடியும்.

மேற்கோள்கள்
-----------

1. ↑  "covalent bonding - single bonds". Chemguide.co.uk. 2012-08-12 அன்று பார்க்கப்பட்டது.
பொதுவான ஒற்றைச் சில்லு வண்டி
**ஒற்றைச் சில்லு வண்டி** (*Wheelbarrow*) என்பது ஒரு சில்லை மட்டும் கொண்ட மனித விசையினால் இயங்கும் சிறிய வண்டி ஆகும். பின்பக்கத்திலுள்ள இரு கைப்பிடிகளையும் பிடிப்பதன் மூலம் இவ்வண்டியைத் தனி ஒருவர் இயக்க முடியும்.

பொதுவாக ஒற்றைச் சில்லு வண்டிகள் தோட்ட வேலைகளின்போதும் கட்டட அமைப்பு வேலைகளின்போதும் பயன்படுத்தப்படும்.

பெயர் விளக்கம்
--------------

ஒரு சில்லைக் கொண்டுள்ள வண்டி என்பதால் இதற்கு ஒற்றைச் சில்லு வண்டி எனப் பெயர் வந்தது.

ஒற்றைச் சில்லு வண்டி என்பதற்கான ஆங்கிலச் சொல்லான *Wheelbarrow* என்பது இரண்டு சொற்களால் உருவாக்கப்பட்டுள்ளது. அவை *Wheel, Barrow* என்பனவாகும். *Wheel* என்பது சில்லைக் குறிக்கும். *Barrow* என்பது சுமை சுமக்குங்கருவியைக் குறிக்கும் பண்டைய ஆங்கிலச் சொல்லான *Bearwe* என்பதிலிருந்து மருவியுள்ளது.

வடிவமைப்பு
----------

ஒற்றைச் சில்லு வண்டியானது இரண்டாம் வகை நெம்புகோலாக வடிவமைக்கப்பட்டுள்ளது. பண்டைய சீன ஒற்றைச் சில்லு வண்டிகளில் சுமையைத் தாங்குவதற்காக நடுவிலும் ஒரு சில்லு அமைக்கப்பட்டிருந்தது. பொதுவாக, ஒற்றைச் சில்லு வண்டிகள் ஏறத்தாழ 170 இலீற்றர்க் கொள்ளளவை உடையவை.

நவீன ஒற்றைச் சில்லு வண்டிகள்
----------------------------

1970களில் சேம்சு இடைசன் கோள வடிவான சில்லுடன் ஒற்றைப் பந்து வண்டியொன்றை அமைத்தார்.

1998இல் ஓண்டா எச். பி. இ. 60 என்ற மின்சாரத்தில் இயங்கும் ஒற்றைச் சில்லு வண்டியும் தயாரிக்கப்பட்டது.

மேற்கோள்கள்
-----------

1. ↑  ஒற்றைச் சில்லு வண்டி (ஆங்கில மொழியில்)
2. ↑  ஒற்றைச் சில்லு வண்டி (ஆங்கில மொழியில்)
3. ↑  ஒற்றைச் சில்லு வண்டியின் நவீன காலப் பயன்பாடுகள் (ஆங்கில மொழியில்)
4. ↑  கைவண்டி (ஆங்கில மொழியில்)
5. ↑  நெம்புகோல்கள் (ஆங்கில மொழியில்)
6. ↑  ஒற்றைப் பந்து வண்டி (ஆங்கில மொழியில்)
தசமணி மாலை  என்னும் நூல் 16 ஆம் நூற்றாண்டில் தோன்றிய நூல்களில் ஒன்று. இதன் ஆசிரியர் ‘மதுரைவாசி நிரம்ப அழகிய தேசிகர்’ என்று இந்நூலின் பதிப்பு ஒன்று கூறுகிறது. 

இந்த நூல் 10 முதல் 14 சீர்கள் கொண்ட விருத்தப்பாடல்களால் ஆன நூல். இதன் பாடல்கள் நாதாந்த குருவே, திகாந்த குருவே, கமலை ஞானசம்பந்த குருவே, என்றெல்லாம் முடிகின்றன. பதிப்பு-நூல் குறிப்பிடும் அழகிய தேசிகரும், ஞானசம்பந்த குருவும் [[கமலை ஞானப்பிரகாசர்|கமலை ஞானப்பிரகாசரின் மாணாக்கர்கள் என்றும் இரு மாணாக்கர்களில் ஒருவர் மற்றொருவர்மீது நூல் பாடினார் என்னும் கருத்து பொருந்தாது என்றும் மு. அருணாசலம் குறிப்பிடுகிறார். இந்த நூல் திருஞான சம்பந்தர்மீது பாடப்பட்ட நூல் என அவர் கருதுகிறார். 

இந்நூலிலுள்ள பாடல்களில் ஒரு பாடலில் வரும் ஓர் அடி:
எடுத்துக்காட்டு 

ஞானப்ர காசகுரு குருவே எனக்கூறி

நாத்தழும் பேற்று குருவே
நாதாந்த குருவே திகாந்தகுரு வேகமலை
ஞானசம் பந்த குருவே. (14 சீர் கொண்ட விருத்த அடி)
பொருள்நோக்கில் சொற்பிரிப்பு செய்யப்பட்டுள்ள இந்த அடி

ஞானப்ரகாச குரு குருவே எனக் கூறி

நாத்தழும்பு ஏற்று குருவே
நாதாந்த குருவே திகாந்த குருவே கமலை
ஞானசம்பந்த குருவே.

கருவிநூல்
---------

மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் பாகம், பதிப்பு 2005

அடிக்குறிப்பு
-------------

1. ↑  10 பாடல் கொண்ட நூல் தசமணி மாலை
2. ↑  ‘மதுரைவாசி நிரம்ப அழகிய தேசிகர் அருளிய ஞானசம்பந்த குரு தசமணி மாலை’ என்னும் பெயருடன் ப. அ. முத்துத் தாண்டவராய பிள்ளை பதிப்பு 1930
**தங்கால்** திருத்தங்கால் என்பது ஓர் ஊரின் பெயர். இவ்வூரில் வாழ்ந்த புலவர் வெண்ணாகனார். இந்த வெண்ணாகனார் நகைகள் செய்யும் பொற்கொல்லராக விளங்கியவர்.

இவரது பாடல்கள் சங்கநூல் தொகுப்பில் 6 உள்ளன. அவை அகநானூறு 48, 108, 355, குறுந்தொகை 217, நற்றிணை 313, புறநானூறு 326 ஆகியவை.

பாடல் சொல்லும் செய்தி
---------------------

### அகநானூறு 48

தலைவி தலைவனை நினைத்துக்கொண்டிருக்கும் நிலையைத் தோழி செவிலித் தாய்க்கு அறத்தொடு எடுத்துரைக்கும் செய்தியைக் கொண்ட பாடல் இது.

வேங்கைப் பூத்திருக்கும் மரத்தைப் பார்த்த தலைவி அதனைப் புலி என மயங்கிப் 'புலி புலி' என்று கூவினாளாம். அங்கு வந்த தலைமகன் வில்லைக் கையிலேந்திக்கொண்டு எங்கே புலி என்று கேட்டானாம். அவள் வேங்கை மரத்தைக் காட்ட, 'பொய்யும் கூறுவையோ' என்று புன்னகை செய்துவிட்டு சென்றுவிட்டானாம். அதுமுதல் தலைவி அவனையே எண்ணிக்கொண்டிருக்கிறாளாம்.

#### பழந்தமிழ்

* பழங்கண் = பழைய நினைவால் வரும் நினைவுத் துன்பம்

##### ஐம்பால்

'ஐவகை வகுத்த கூந்தல்'

### அகநானூறு 108

மயிலைக் கண்டு பயந்து பாம்பு படம் எடுத்து ஆடுமாம்.

#### உவமை

##### விளையாட்டு - கையாடு வட்டு

ஐந்து கை விரல்கள் போல ஆறு இதழ்களுடன் பூத்திருக்கும் காந்தள் பூவில் அமர்ந்தும் எழுந்து பறந்தும் ஆடும் வண்டு 'கை ஆடு வட்டு' போல் இருக்குமாம். கைகளில் சிறு கல்லை வைத்துக்கொண்டு தூக்கிப் போட்டுப் பிடித்து விளையாடும் இக்காலப் 'பாண்டிக் கல்' விளையாட்டுப் போன்றது என்பது சங்ககாலக் கையாடு வட்டு விளையாட்டு என்பதை இதனால் உணரமுடிகிறது.

##### நீராவித் துளிகள்

பாறைகளின் மேல் முத்துக்கள் சிடப்பது போல் யானையின் மேல் நீராவித் துளிகள் தெரித்துக் கிடந்தனவாம். அந்தத் துளிகள் பளிங்குக் கற்கள் போலவும் காணப்பட்டனவாம்.

##### ஞெகிழி போல் மின்னல்

ஞெகிழி என்பது தீப் பந்தம். இரவில் தினையை மேய வரும் யானைகளை ஓட்டக் காடவர் தம் கையிலுள்ள ஞெகிழியை எறிவர். அது மின்னல் போலப் பாய்ந்ததாம்.

### அகநானூறு 355

பிரிவு உணர்த்திய தோழியிடம் தலைவி சொல்கிறாள். தலைவன் இருப்பிடத்திற்கே சென்று நம் வளையல் கழல்வதைக் காட்டி நீ பிரிந்து செல்வது எமக்கு ஒத்தது அன்று என்று சொல்லிவிட்டு வந்துவிடலாம் வா என்கிறாள் தோழியிடம்.

### குறுந்தொகை 217

தலைவன் உயர்ந்தவன் எனவும், தான் மெல்லியள் ('ஐதேகம்ம') எனவும் தலைவி தன்னைப் பற்றி எண்ணியவளாய்த் தலைவனுடன் ஓடிப் போக ஒப்பித் தன் தோழியிடம் சொல்கிறாள் தலைவி.

### நற்றிணை 313

தாய் தன்னை வீட்டிலேயே அடைத்து வைத்துள்ளதைத் 'தினை கொய்பதம் பெற்றது' என்று கூறித் தலைவனை வரைந்து எய்தும்படி வீட்டக்குப் பக்கத்தில் தலைவிக்காகக் காத்திருக்கும் தலைவனிடம் தோழி சொல்கிறாள்.

### புறநானூறு 326

* இந்தப் பாடல் 'மூதின் முல்லை' என்னும் துறையைச் சேர்ந்தது. மறவன் குடும்பத்தின் பெருமை இதில் சொல்லப்படுகிறது.

குடும்பத்தின் மூதாட்டி இரவில் விளக்கு வெளிச்சத்தில் பஞ்சை அடித்துத் தூய்மை செய்கிறாள். ('சிறையும் செற்றையும் புடையுநள் எழுந்த பருத்திப் பெண்டு') அந்த ஓசையைக் கேட்டு குஞ்சை அடைகாக்கும் கோழியும் நடுங்குகிறது. குஞ்சைப் பிடிக்கச் செல்லும் பூனையும் நடுங்குகிறது.

அந்த முதுகுடிப் பெண் தன் செல்வர்கள் பிடித்துவந்த உடும்புக் கறியைச் சமைத்துத் தருகிறாள். தயிர்சோற்றுக்குத் தொட்டுகொள்ள அந்த உடும்புக் கறி.

விருந்தாக வந்த பாணரோடு சேர்ந்து அந்தக் குடும்பமே அதனை உண்கிறது.

வீட்டுத் தலைவன் அரசனுக்காகப் போரிட்டுப் பட்டத்து யானையின் முகத்தில் கட்டப்பட்டிருக்கும் பொன்னால் செய்த ஓடையைப் பரிசிலாகப் பெறுவதை எண்ணித் திட்டமிட்டுகொண்டிருக்கிறான்.

மேற்கோள்கள்
-----------

1. ↑  தங்கால் பொற்கொல்லன் வெண்ணாகனார் - தமிழ் இணையக் கல்விக் கழகம்
மாளிகை in கருநாடகம், இந்தியாவார்ப்புரு:SHORTDESC:மாளிகை in கருநாடகம், இந்தியா
**செலுவாம்பா மாளிகை** (Cheluvamba Mansion) என்பது கர்நாடகாவின் மைசூர் நகரில் அமைந்துள்ளது. மைசூரின் மூன்றாவது இளவரசிக்காக மகாராஜா நான்காம் கிருட்டிணராச உடையாரால் இது கட்டப்பட்டது. இது தோட்டங்களால் சூழப்பட்ட ஒரு பெரிய பகுதியில் பரவியிருக்கும் மற்ற மாளிகைகளைப் போன்றது. இந்த மாளிகை உடையார் வம்சத்தின் மற்ற கட்டிடங்களைப் போலவே வடிவமைக்கப்பட்டுள்ளது.

அமைவிடம்
--------

மைசூர் நகரத்தின் வடமேற்கு பகுதியில் மைசூர்- கிருட்டிணராச சாகர் சாலையில் மைசூர் சந்திப்பு ரயில் நிலையத்திற்கு அருகில் செலுவம்பா மாளிகை அமைந்துள்ளது.

மத்திய உணவு தொழில்நுட்ப ஆராய்ச்சி நிறுவனம்
------------------------------------------

இப்போது இந்த மாளிகை நாட்டின் மத்திய உணவு தொழில்நுட்ப ஆராய்ச்சி நிறுவனத்தின் முதன்மை ஆராய்ச்சி நிறுவனமாக உள்ளது. பிரதம மந்திரி ஜவகர்லால் நேரு 1948 திசம்பரில் முறையாக இந்த கட்டிடத்தை அதிகாரப்பூர்வமாக பெற்ற பிறகு இந்த மாளிகை பராமக்கப்படுகிறது. அதிகாரப்பூர்வமாக இது அக்டோபர் 21, 1950 அன்று திறக்கப்பட்டது.

மேலும் காண்க
------------

* மைசூரில் உள்ள பாரம்பரிய கட்டிடங்களின் பட்டியல்

மேற்கோள்கள்
-----------

1. ↑  "Cheluvamba Mansion Mysore". 2014-02-14 அன்று பார்க்கப்பட்டது.
2. ↑  "Palaces of Mysore". 10 May 2018 அன்று மூலம் பரணிடப்பட்டது. 2014-02-14 அன்று பார்க்கப்பட்டது.
**மனித உயிரியல்** (Human biology) என்பது மரபியல், பரிணாமம், வளர்ச்சி, உடலியல், உடற்கூறியல், தொற்றுநோயியல், மானுடவியல், சூழலியல், ஊட்டச்சத்து, மக்கள் தொகை மரபியல் மற்றும் கலாசார உயிரியல் மானுடவியல் மற்றும் பிற உயிரியல் துறைகளில் தாக்கங்கள் மூலம் மனிதர்களை ஆய்விற்கு உட்பட்ட பகுதி ஆகும். இது மானுடவியல் மற்றும் பிற உயிரியல் துறைகள் தொடர்பானது. மனித உடலியல் குறித்து விரிவான கட்டுரை இந்தப் பகுதியில் உள்ளது.

மனித உயிரியலின் பெரும்பாலான கூறுகள் பொதுவான பாலூட்டிகளின் உயிரியலோடு மிகவும் ஒத்துள்ளது. குறிப்பாக, மனித உயிரியலில் உள்ள சில மண்டலங்கள் உதாரணமாக கீழே கொடுக்கப்பட்டுள்ளன.: 

* மனிதனும் உடலின் வெப்பநிலையை சீராக நிர்வகிக்கிறான்.
* மனிதனும் அகச்சட்டத்தைக் (வன்கூடு) கொண்டுள்ளான்.
* மனிதனும் சுற்றோட்டத் தொகுதியைக் கொண்டுள்ளான்.
* மனிதனும் நரம்புத் தொகுதியைக் கொண்டு புலணுனர் தகவல் கடத்தல் மற்றும் தசைச்செயல்பாடுகளை ஒருங்கிணைத்தல் ஆகியவற்றைக் கொண்டுள்ளான்.
* மனிதனும் இனப்பெருக்க மண்டலத்தைக் கொண்டு தனது குட்டி ஒன்றிற்கு உயிர் கொடுத்து பால் சுரந்து உணவளிக்கிறான்.

### மேற்கோள்கள்

1. ↑  1. Sara Stinson, Barry Bogin, Dennis O'Rourke. Human Biology: An Evolutionary and Biocultural Perspective.Publisher John Wiley & Sons, 2012. ISBN 1118108043.Page 4-5
ஐக்கிய நாடுகள் அவை 1948 ஆம் ஆண்டு டிசம்பர் 10 ஆம் நாள் **உலக மனித உரிமைப் பேரறிக்கை** என உலக மக்கள் அனைவருக்குமான வாழ்வுரிமைகளை பிரகடனப்படுத்தியது. அந்த நாளைக் குறிக்கும் வகையில் ஆண்டுதோறும் டிசம்பர் 10 ஆம் தேதி உலக நாடுகள் அனைத்தாலும் "மனித உரிமை நாள்" கொண்டாடப்படுகிறது.

1948 டிசம்பர் 10ஆம் நாள் ஒன்றுக்கூடிய ஐக்கிய நாடுகளின் பொது அவையால் அனைத்துலக மனித உரிமைகள் சட்டம் ஏற்றுக் கொள்ளப்பட்டதை பெருமைப்படுத்தும் பொருட்டு இந்நாள் கடைப்பிடிக்கப்படுகிறது. ஐ.நா.வின் பொது அவை நாடுகளுக்கும் தன்னார்வ நிறுவனங்களுக்கும் விடுக்கப்பட்ட வேண்டுகோளுக்கிணங்க 1950 முதல், டிசம்பர் 10 ஆம் நாள் மனித உரிமைகள் நாளாக கடைப்பிடிக்கப்படுகிறது.

ஐக்கிய நாடுகள் அவையின் நிகழ்வுகளில் முதன்மையான இந்நாளில், நியூயார்கில் அமைந்துள்ள அதன் தலைமைப்பீடத்தில் முக்கிய நிகழ்வுகள் இடம்பெறுவது வழக்கமாகும். இந்நாளில் ஐந்தாண்டுக்கு ஒரு முறை வழங்கப்படும் மனித உரிமைகளுக்கான ஐக்கிய நாடுகளின் பரிசு வழங்கப்படும். மேலும் பல அரச மற்றும் அரச சார்பற்ற நிறுவனங்களும் இந்நாளில் பல முக்கிய நிகழ்வுகளை நடத்துவது வழக்கமாகும்.

நோக்கம்
-------

ஒவ்வொரு தனி மனிதனும் தான் வாழ்வதற்கான உரிமையை பெறுவதும், மற்ற மனிதரையும் வாழ விடும் நெறிமுறையை உணர்த்துவதே இப்பிரகடனத்தின் முக்கியக் கருத்தாகும். எல்லா மனிதர்களும் சுதந்திரமானவர்களாகவும், உரிமையிலும், கண்ணியத்திலும் ஒருவருக்கொருவர் சமமானவர்கள் என்பதை இப்பிரகடனம் வலியுறுத்துகிறது. இனம், நிறம், பாலினம், மொழி, மதம், அரசியல், நாடு, சமுதாய தோன்றல், சொத்து, பிறப்பு அல்லது சமூக உயர்வு போன்ற எந்த வித வேறுபாடுகளும் இன்றி ஒவ்வொரு மனிதனும் வாழ்வதன் அவசியத்தையும் உணர்த்தவே இந்நாள் கொண்டாடப்படுகிறது.

வெளியிணைப்புகள்
---------------

* மனித உரிமைகள் நாள் (ஐநா) (ஆங்கில மொழியில்)
**தத்தா** (*Thatha*) என்பது சில சீக்கியர்கள் தங்கள் தாடியை சரிசெய்வதற்குப் பயன்படுத்தப்படும் ஒரு வகையான துணிப் பட்டையாகும். இதை தத்தி என்றும் அழைக்கிறார்கள். பருத்தி நூலால் ஆன சற்று தடித் இத்துணிப் பட்டைகள் வெள்ளை அல்லது கருப்பு நிறத்தில் சுருக்கம் இல்லாததாகவும் நீடித்து உழைக்கும் வகையிலும் தயாரிக்கப்படுகின்ற்ன. பல மரபுவழி சீக்கியர்கள் தாடியை மரியாதைக்குரிய அடையாளமாகக் கருதி திறந்தநிலை தாடியை வைக்க விரும்புகிறார்கள். ஆனால் சில மேற்கத்திய எண்ணம் கொண்ட மற்றும் நவீன சீக்கியர்கள் நாகரீகம் என்ற பெயரிலும் தோற்றத்திற்காகவும் தாடியைக் கட்டிக் கொள்ள விரும்புகிறார்கள். இதற்காக தாடியில் முடி தெளிப்புகள், தாடி தெளிப்புகள் அல்லது தண்ணீர் மற்றும் எண்ணெய் முதலியவற்றைத் தெளித்து, பின்னர் அதை இரப்பர் அல்லது தாடி கவ்வி கொண்டு கட்டிக் கொள்கிறார்கள். தத்தா அல்லது தத்தி மூலம் தாடியை கன்னத்தில் கட்டிக்கொள்ளும் செயல்முறைக்கு 30 நிமிடங்கள் முதல் ஒரு மணி நேரம் வரை செலவாகிறது.

சீக்கியர்கள் மத்தியில் திறந்த மற்றும் நிலையான தாடி வைத்துக் கொள்வது பற்றிய நடைமுறைகள் விவாதத்திற்கு தகுதியானதாகக் காணப்படவில்லை. குரு கோவிந்த் சிங் சீக்கியர்களை முடியை வெட்டாமல் வைத்திருக்கச் சொன்னார் என்று சில சீக்கியர்கள் வாதிடுகின்றனர்.

மேற்கோள்கள்
-----------

1. ↑  Singh Trehan, Manjeet (19 July 2018). "Don’t die like a fool on the road...". *The Tribune*.. பார்த்த நாள்: 21 January 2020.
2. ↑  McLean, Tanara (5 October 2018). "The lengths one man went to for a beautiful beard". CBC.. பார்த்த நாள்: 21 January 2020.
உயிரியலில் **மனித உடல்** (*human body*) என்பது மனிதனின் முழுமையான கட்டமைப்பாகும். இது பல்வேறுபட்ட உயிரணுக்களையும், ஒரே வகை உயிரணுக்கள் இணைந்து உருவாகும் இழையங்களையும், இழையங்களின் கூட்டால் உருவாகும் உடல் உறுப்புக்களையும், உறுப்புக்கள் இணைந்து உருவாக்கும் மண்டலம் அல்லது தொகுதிகளையும் உள்ளடக்கியதாக இருக்கும். இவை அனைத்தும் இணைந்து செயற்படுவதன் மூலம், மனிதனில் உயிர் இருப்பதுடன், ஒருசீர்த்திடநிலையும் பேணப்படும்.

மனிதனில் வெளிப்புறமான அமைப்பை தலை, கழுத்து, மார்பு, வயிறு என்ற பகுதிகளாகப் பிரிக்கலாம். அத்துடன் கைகள், கால்கள் போன்ற அங்கங்களும் இணைந்தே மனித உடலை உருவாக்கும். இப்பகுதிகளின் உட்புறமாகக் காணப்படும் பல்வேறுபட்ட உள்ளுறுப்புக்களும் இணைந்தே உடலை இயங்கச் செய்கிறது.

புறவணியிழையம், தசையிழையம், நரம்பிழையம் மற்றும் குருதி, எலும்பு போன்ற இணைப்பிழையம் ஆகியவற்றை உள்ளடக்கிய இழையங்கள் இணைந்தே பல உள்ளுறுப்புக்களை உருவாக்குகிறது. வேறுபட்ட இழையங்கள், குறிப்பிட்ட ஒரு தொழிலைச் செய்வதற்காக இணைந்து உறுப்புக்களை உருவாக்கும். ஒவ்வொரு உறுப்புக்களிலும், பொதுவாக இழையங்கள் முதன்மையான இழையம், இடையிட்ட இழையம் என இரு வகையாகக் காணப்படுகின்றன. குறிப்பிட்ட உறுப்பிற்கெனத் தனித்துவமான இழையம் முதன்மை இழையமாகும். எடுத்துக்காட்டாக, இதயத்தின் முதன்மை இழையம் இதயத்தசை ஆகும். இதயத்தில் காணப்படும் இரத்தம், நரம்பு முதலியன இடையிட்ட இழையங்களாகும்.

உடலில் குறிப்பிட்ட ஒரு தொழிலைச் செய்வதற்காக பல உள்ளுறுப்புக்கள் இணைந்து ஒரு தொகுதியாகச் செயற்படும். இவை மனித உடல் தொகுதிகள் எனப்படுகின்றன.

மனித உடல் பற்றிய படிப்பில் உடற்கூற்றியல், உடலியங்கியல், இழையவியல், முளையவியல் என்பன அடங்குகின்றன.

மேற்கோள்கள்
-----------

1. ↑  "Types of Tissues, Anatomy and Physiology". BC Open Textbooks. 2019-03-29 அன்று மூலம் பரணிடப்பட்டது. 24 பெப்ரவரி 2018 அன்று பார்க்கப்பட்டது.
2. ↑  "Body Systems Definition". 24 பெப்ரவரி 2018 அன்று பார்க்கப்பட்டது.
3. ↑  "Human body". *ENCYCLOPÆDIA BRITANNICA*. Encyclopædia Britannica, Inc. 24 பெப்ரவரி 2018 அன்று பார்க்கப்பட்டது.

வெளி இணைப்புகள்
---------------

|  |  |
| --- | --- |
|  | விக்கிமூலமானது பின்வரும் தலைப்பிலான மூல ஆக்கங்களைக் கொண்டுள்ளது: ***Human Anatomy*** |

விக்கிமீடியா பொதுவகத்தில்,  
 ***மனித உடல்***   
என்பதின் ஊடகங்கள் உள்ளன. 



|  |  |
| --- | --- |
| Search Wiktionary | விக்சனரியில் ***body*** என்னும் சொல்லைப் பார்க்கவும். |

|  |  |
| --- | --- |
|  | விக்கிநூல்களில் மேலதிக மேலதிகவிவரங்களுள்ளன: ***Human Physiology*** |

* *The Book of Humans* (from the late 18th and early 19th centuries)
* Inner Body
**கோமா பெரனிசியஸ்** என்பது ஒரு விண்மீன் குழுவாகும். தற்போது வரை கண்டறியப்பட்ட 88 வகை விண்மீன் கூட்டங்களில் இதுவும் ஒன்றாக அறியப்படுகிறது. இது வட துருவத்தில் சிம்ம இராசி மண்டலத்தின் அருகே அமைந்துள்ளது. பெரனிசின் முடி என்று பொருள்படும் இலத்தீன் மொழியிலிருந்து பெறப்பட்ட கிரேக்கச் சொல்லே இதன் பெயராகும். என்ற எகிப்து நாட்டின் ராணியாக இருந்த பெரனிஸ் என்பவளின் தலைமுடியாக இவ்விண்மீன் கூட்டம் கற்பனை செய்யப்பட்டுள்ளது. கிரேக்கத் தொன்மங்களின்படி எகிப்தில் கி.மு. 243 இல் நடந்த மூன்றாம் சிரியப் போரின் போது செலூசிட்ஸ் மன்னன் தாலமியின் சகோதரியை மணந்து அவளைக் கொன்றுவிடுகிறான். அவனை எதிர்த்துப் போர் புரியப் போகும் தன்னுடைய கணவரான தாலமி, போர்க்களத்திலிருந்து பத்திரமாகத் திரும்பவேண்டும் என்று வேண்டிக் கொண்டு பெரனிஸ் தன் தலைமுடியைக் கடவுளுக்குக் காணிக்கையாகச் செலுத்துகின்றாள். ஆனால் அடுத்தநாள் காலையில் அத்தலைமுடி அங்கிருந்து மறைந்துவிடுகிறது. அரண்மனை சோதிடர் அத்தலைமுடியே வானில் நட்சத்திரமாக மாறிவிட்டது என உரைக்கிறார். அன்றிலிருந்து இவ்விண்மீன் கூட்டம் பெரனிசின் தலைமுடியாகச் சித்தரிக்கப்பட்டு அவ்வாறு அழைக்கப்படுகிறது.

மேற்கோள்
--------

1. ↑  Gaius Julius Hyginus (1875). *Astronomica*. .
**அர்சலா கே. லா குவின்** (*Ursula K. Le Guin*, பி. அக்டோபர் 21, 1929) ஒரு அமெரிக்கப் பெண் எழுத்தாளர். புதினங்கள், கவிதைகள், குழந்தைகளுக்கான கதைகள், சிறுகதைகள் போன்ற பல வகைப்பட்ட புத்தகங்களை எழுதியுள்ளார். பெரும்பாலும் அறிபுனை மற்றும் கனவுருப்புனைவு பாணிகளில் எழுதும் இவரது படைப்புகளில் டாவோவியம், ஒழுங்கின்மை, இனவியல், பெண்ணியம். உளவியல் பற்றிய கருத்துகள் மேலோங்கியுள்ளன.

1960களில் வெளியான *தி லெஃப்ட் ஹாண்ட் ஆஃப் டார்க்னெஸ்* என்ற புதினமே லா குவினின் மிகபரவலாக அறியப்படும் படைப்பு. இப்புதினம் ஹூகோ விருதினையும் வென்றுள்ளது. லா குவின் மொத்தம் ஐந்து ஹூகோ விருதுகளையும் ஆறு நெபூலா விருதுகளையும் வென்றுள்ளார். இவற்றைத் தவிர லோகஸ் விருதுகள், அமெரிக்காவின் தேசிய சிறுவர் இலக்கிய விருது உட்பட மேலும் பல விருதுகளையும் வென்றுள்ளார். இவரது படைப்புகள் தொலைக்காட்சித் தொடர்களாகவும் எடுக்கப்பட்டுள்ளன.

குறிப்பிடத்தக்க படைப்புகள்
--------------------------

* *எர்த் சீ* புதின வரிசை
* *ஹைனிஷ் சைக்கிள்* புதின வரிசை
* *லேத் ஆஃப் ஹெவன்*
* *ஐ ஆஃப் தி ஹெரான்*
* *தி பிகினிங் பாலஸ்*
* *ஆல்வேஸ் கமிங் ஹோம்*
* *லவீனியா*

மேற்கோள்கள்
-----------

வெளி இணைப்புகள்
---------------

* அதிகாரப்பூர்வ இணையதளம்
**அர்ச்சனா ஐ.ஏ. எஸ்.** 1991 ஆம் ஆண்டு சித்தாரா மற்றும் சரத்குமார் நடிப்பில், ஏ. ஜெகந்நாதன் இயக்கத்தில், எஸ். ஏ. ராஜ்குமார் இசையில் வெளியான தமிழ் திரைப்படம்.

கதைச்சுருக்கம்
--------------

அர்ச்சனாவின் (சித்தாரா) தந்தை இறந்துவிட்டதால் தாய் பவானி (ஸ்ரீவித்யா) அவளை வளர்க்கும் பொறுப்பை ஏற்றுக்கொண்டு, அர்ச்சனாவை இந்திய ஆட்சிப் பணித்தேர்வில் வெற்றி பெறச் செய்வதைக் குறிக்கோளாகக் கொண்டு இயங்குகிறாள். தன் தாய் படும் சிரமத்தை உணர்ந்து அக்கறையோடு படிக்கும் அர்ச்சனா கல்லூரியில் புத்திசாலி மாணவியாகத் திகழ்கிறாள். பல பரிசுகளைப் பெறுகிறாள். தன்னுடன் படிக்கும் அனாதையான குமார் (சிவா) மற்றும் மாலா (யாமினி) ஆகியோரோடு நட்புடன் பழகுகிறாள். மாலா கல்லூரிப் பேராசிரியர் சந்தோஷ் குமாரின் (சரத்குமார்) தங்கை. ஒருநாள் சந்தோஷ்குமாரின் கண்ணெதிரே மாலாவைக் கொல்கிறான் தினேஷ் (தளபதி தினேஷ்). அங்குவரும் காவலர்கள் தினேஷையும் அப்பாவியான சந்தோஷ்குமாரையும் கைது செய்கிறார்கள். தன் தந்தையின் செல்வாக்கைப் பயன்படுத்தி சிறையிலிருந்து வெளியேறி தண்டனையிலிருந்து தப்புகிறான் தினேஷ்.

அர்ச்சனா இந்திய ஆட்சிப் பணித்தேர்வில் தேர்ச்சி பெற்று மாவட்ட ஆட்சியராகிறாள். சிவா காவல் துறையில் பணியேற்கிறான். தான் விரும்பியபடி தன் மகளை மாவட்ட ஆட்சியராக பணியேற்க வைத்த பவானி அதற்கான காரணத்தைக் கூறுகிறாள். பவானியைக் காதலிப்பது போல் நடித்து ஏமாற்றும் ஆனந்தமூர்த்தி தன்னால் கர்ப்பமான பவானியை கருக்கலைப்பு செய்யக் கட்டாயப்படுத்துகிறான். அவனிடமிருந்து தப்பிக்கும் பவானி அர்ச்சனாவைப் பெற்றெடுத்து வளர்க்கிறாள். அர்ச்சனாவின் தந்தை இறந்துவிட்டதாக பொய்ச்சொல்லி வளர்க்கிறாள். இதைக் கேட்டதும் அர்ச்சனா தன் தாயை ஏமாற்றி தற்போது அமைச்சராக இருக்கும் ஆனந்தமூர்த்தியை தண்டிக்க முடிவுசெய்கிறாள். அதன்பின் நடப்பது மீதிக்கதை.

நடிகர்கள்
---------

* சித்தாரா - அர்ச்சனா ஐ. ஏ. எஸ்.
* சரத்குமார் - சந்தோஷ்குமார்
* சிவா - குமார்
* ஜனகராஜ் - பெருமாள்சாமி
* விஜயகுமார்- ஆனந்தமூர்த்தி
* ஸ்ரீவித்யா - பவானி
* தளபதி தினேஷ் - தளபதி
* செந்தில்
* டெல்லி கணேஷ் - தினேஷின் தந்தை
* குமரிமுத்து
* ஒரு விரல் கிருஷ்ணா ராவ்
* ஸ்ரீ லட்சுமி - லட்சுமி
* யாமினி - மாலா
* எம். ஆர். கிருஷ்ணமூர்த்தி - கல்லூரி முதல்வர்
* என்னத்த கண்ணையா
* தேனி குஞ்சரம்மாள்
* டைப்பிஸ்ட் கோபு
* குண்டு கல்யாணம்
* திடீர் கண்ணையா

இசை
---

படத்தின் இசையமைப்பாளர் எஸ். ஏ. ராஜ்குமார். பாடலாசிரியர்கள் வாலி, முத்துலிங்கம், நா. காமராசன் மற்றும் எஸ். ஏ. ராஜ்குமார்.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | வாழ்க்கை என்பது | மனோ, சித்ரா | 4:24 |
| 2 | அரைகுறை பாஷை | மனோ, அனிதா சுரேஷ் | 5:02 |
| 3 | உனக்கெனவே | வாணி ஜெயராம் | 5:00 |
| 4 | மலிவு விலையிலே | எஸ். ஏ. ராஜ்குமார் | 4:25 |
| 5 | நாலு வார்த்தை | பி. ஜெயச்சந்திரன் , சித்ரா | 4:37 |

மேற்கோள்கள்
-----------





1. ↑  "அர்ச்சனா ஐ.ஏ.எஸ்".
2. ↑  "அர்ச்சனா ஐ.ஏ.எஸ்". Archived from the original on 2005-02-09. 2019-03-09 அன்று பார்க்கப்பட்டது.CS1 maint: unfit url (link)
3. ↑  "அர்ச்சனா ஐ.ஏ.எஸ்".
4. ↑  "பாடல்கள்".
5. ↑  "பாடல்கள்".
6. ↑  "பாடல்கள்".
**அர்குன் ஆறு** (*Argun or Ergune River*); இது, 1,621 கிலோமீட்டர் (1,007 மைல்) நீளம் கொண்டது. இந்த ஆறும் அமுர் ஆறும் சேர்ந்து கிழக்கு சீனா - இரசியா எல்லையின் பகுதியாக அமைந்துள்ளன. இந்த ஆற்றின் மேல் பகுதி, சீனாவில் ஹைலர் ஆறு (ஆங்கிலம்: Hailar River; எளிய சீனம்: 海拉尔 河; பின்யின்: ஹெயிலர் ஹெ (Hăilā'ěr Hé) என அழைக்கப்பபடுகின்றது. அமுர் ஆற்றினை அடையும்வரையிலான அர்குன் ஆற்றின் பகுதியானது, இரசியாவிற்கும் சீனாவிற்கும் இடையிலுள்ள 944 கிலோமீட்டர் (587 மைல்) நீள எல்லையாக (1689 ஆம் ஆண்டில் நெர்சின்ஸ்க் (*Treaty of Nerchinsk*) ஒப்பந்தத்தால் நிறுவப்பட்டது) அமைந்துள்ளது.

பெயர் மரபு
----------

அர்குன் எனும் இந்த ஆற்றின் பெயரானது, புரியாத்திய மொழியிலிருந்து பெறப்பட்டுள்ளது. அம்மொழியில் "உர்கெங்கோல்" எனும் சொல்லுக்கு (*Urgengol 'wide river'* ) அகன்ற ஆறு என்பது பின்வருமாறு பிறக்கிறது. ( உர்கென் 'பரந்த' + கோல் 'ஆறு' (*urgen 'wide' + gol 'river'* ). மேலும் மொங்கோலிய மொழியின் சொற்படி "ergün" (பாரம்பரிய மங்கோலியன்) அல்லது "örgön" (நவீன மங்கோலியன்) "பரந்த" என்று பொருள்.

நிலவியல்
--------

இந்த ஆறு சீனாவின் உள் மங்கோலியாவில் உள்ள "மகா கிங்கன் மலைத்தொடர்" ( *Greater Khingan Range*) இன் மேற்கத்திய சாய்விலிருந்து பாய்ந்து செல்கிறது. மேலும் சீனத்தின் அமுர் (ஹெயிலோங்) ஆற்றை உருவாக்கக்கூடிய இருபிரிவுகளில் ஒன்றாக இது உருவாக்குகிறது. மேலும் இது இரசியாப் பகுதியில் உள்ள உஸ்ட் ஸ்ட்ரெல்காவில் உள்ள சில்கா ஆற்றுடன் (*Shilka River*) சங்கமித்து அமுர் ஆற்றை உருவாக்குகிறது.

கெர்லென் - எர்குன் - அமுர்
--------------------------

பொதுவாக அதீதமான மழை பெய்யும் ஆண்டுகளில், வடக்கு சீனாவின் உள் மங்கோலியாவில் உள்ள ஒரு பெரிய ஏரியான ஹுலுன் (*Hulun Lake*) எனும் ஏரி நிரம்பி வழியும் உபரி நீர் அதன் வடக்கு கரையில் வெளியேறி, சுமார் 30 கிலோமீட்டர் (19 மைல்) நீளத்திற்கு பிறகு நீர்த்தேக்கமாக "எர்குன்" (அர்குன்) *Ergune* ஆற்றை அடைகிறது. கெர்லென் - **எர்குன்** - அமுர் அமைப்பின் மொத்த நீளம் 5,052 கிலோமீட்டர் (3,139 மைல்) ஆகும்.

வரலாறு
------

1227 இல் மங்கோலிய அரச குடும்பத்திற்காக மங்கோலிய மொழியில், பழமையான இலக்கிய வேலைப்பாடுடன் எழுதப்பட்ட "மங்கோலியர்களின் இரகசிய வரலாறு" (*The Secret History of the Mongols*) எனும் நூலில் **"எர்குனே குன்"** (*Ergüne hun*) என்ற மங்கோலிய மூதாதையர் தொடர்பான ஒரு புராணமேயாகும். இது, மங்கோலியப் பேரரசைத் தோற்றுவித்த மன்னரான செங்கிஸ் கான் மரணத்திற்கு பிறகு எழுதப்பட்டதாகும். அந்த புராணத்தில், மங்கோலியர்கள் மற்ற பழங்குடியினரைக் கைப்பற்றியதோடு, அத்தகைய படுகொலைகளை நடத்தினர், முடிவில் இரண்டு ஆண்களும், இரண்டு பெண்களும் எஞ்சி வாழ்ந்தனர்.பின்னர், இந்த இரண்டு குடும்பங்களும், எதிரிக்கு பயந்து, பயமுறுத்தாத நிலப்பகுதிக்கு ஓடின, அவை சாலைகள் அல்லாத மலைகளும் காடுகளும் மட்டுமே இருந்தன.

சான்றுகள்
---------

1. ↑  "China Tours - Argun River". www.chinaexploration.com (ஆங்கிலம்) - 2017-2018. 2017-11-21 அன்று பார்க்கப்பட்டது.
[*தொடர்பிழந்த இணைப்பு*]
2. ↑  ARGUN RIVER (ASIA) - Article Id: WHEBN0000928380 
[*தொடர்பிழந்த இணைப்பு*]
3. ↑  Inner Mongolia AUTONOMOUS REGION, CHINA
4. ↑  Top Longest Rivers In The World / Argun River (Asia)
5. ↑  Hulun Lake and Buir Lake
6. ↑  12345 Flag as Inappropriate Email this Article ARGUN RIVER (ASIA)
[*தொடர்பிழந்த இணைப்பு*]
7. ↑  Were the historical Oirats "Western Mongols"? An examination of their uniqueness in relation to the Mongols
8. ↑  The Death of Genghis Khan Updated on February 4, 2017
**எ.பி.சி பகுப்பாய்வு** (*ABC analysis*) என்பது இருப்புக் கணக்கு வகைப்படுத்தல் நுட்பமாகும். எ.பி.சி பகுப்பாய்வு இருப்புக் கணக்கை மூன்று வகைகளாகப் பிரிக்கிறன்றது. "ஏ பொருட்கள்" மிக இறுக்கமாக கட்டுப்பாடு மற்றும் சரியான பதிவுகளோடும், "பி பொருட்கள்" குறைந்தளவு இறுக்கமாக கட்டுப்பாடு மற்றும் நல்ல பதிவுகளோடும், "சி பொருட்கள்" சாதாரண கட்டுப்பாடு மற்றும் குறைந்த பதிவுகளோடும் இருக்கும்.

எ.பி.சி பகுப்பாய்வானது, ஒட்டுமொத்தப் பொருள் விலையில் குறிப்பிடுமளவு தாக்கத்தை ஏற்படுத்தக்கூடிய உருப்படிகளைக் கண்டறிவதற்கான ஓர் இயங்கமைப்பை வழங்குகிறது. மேலும் வெவ்வேறு மேலாண்மை மற்றும் கட்டுப்பாடு தேவைப்படும் இருப்பின் வகைகளையும் கண்டறிவதற்கான இயங்கமைப்பையும் வழங்குகிறது

எ.பி.சி பகுப்பாய்வை நிகழ்த்தும் போது, பொருள் விவரப்பட்டியல்களின் உருப்படிகள் முதலில் முடிவுகளுடன் மதிப்பிடப்பட்டு பின்னர் தரப்படுத்தப்படுகின்றன. இந்த முடிவுகள் பின்னர் பொதுவாக மூன்று வகைகளாகக் குழுப்படுத்தப்படுகின்றன. இந்த மூன்று வகைகள் "எ.பி.சி குறிகள்" என அழைக்கப்படுகின்றன.

எ.பி.சி குறிகள்
---------------

1. "எ பிரிவு" பொருள் விவரப்பட்டியலானது பொதுவாக மொத்த மதிப்பில் 70% அளவுக்கு நுகர்வு மதிப்பு கொண்ட பொருட்கள், அல்லது மொத்த எண்ணிக்கையில் 20% உருப்படிகளைக் கொண்டவை. (நுகர்வு மதிப்பு= வருடாந்திர நுகர்வு X விலை)
2. "பி பிரிவு" பொருள் விவரப்பட்டியலானது மொத்த மதிப்பில் 25%, அல்லது மொத்த உருப்படிகளில் 30% ஐக் கொண்டிருக்கும்.
3. "சி பிரிவு" பொருள் விவரப்பட்டியலானது மீதமுள்ள 5%, அல்லது மொத்த உருப்படிகளின் 50% ஐக் கொண்டிருக்கும்.

அதாவது "A" பிரிவு என்பது மிக உயர்ந்த மதிப்பு கொண்டவையாகவும் "C" என்பது மிகக் குறைந்த மதிப்பு கொண்டவையாகவும் இருக்கும். இதன் மூலம் விலை மதிப்பு அதிகமுள்ள பொருட்களின் மீது நாம் அதிக கவனம் செலுத்தலாம்.

எ.பி.சி பகுப்பாய்வு பரேட்டோ கொள்கையைப் போன்றதே ஆகும். அதில் "எ பிரிவு" குழுவானது ஒட்டுமொத்த மதிப்பில் அதிகபட்ச விகிதத்தைக் கொண்டிருக்கும், ஆனால் பொருள் விவரப்பட்டியலின் ஒட்டுமொத்த அளவில் சிறிய சதவீதத்தைக் கொண்டிருக்கும்.

இதில் மற்றுமொரு முறையும் உண்டு.

1. "எ" என்பது தோராயமாக 10% உருப்படிகள் எண்ணிக்கை அல்லது 66.6% நுகர்வு மதிப்பு கொண்டவை.
2. "பி" என்பது தோராயமாக 20% உருப்படிகள் எண்ணிக்கை அல்லது 23.3% நுகர்வு மதிப்பு கொண்டவை.
3. "சி" என்பது தோராயமாக 70% உருப்படிகள் எண்ணிக்கை அல்லது 10.1% நுகர்வு மதிப்பு கொண்டவை.

| வகை | எண்ணிக்கை | நுகர்வு மதிப்பு |
| --- | --- | --- |
| "எ" | 10% | 70% |
| "பி" | 20% | 20% |
| "சி" | 70% | 10% |
| மொத்தம் | 100% | 100% |

மேற்கோள்கள்
-----------

1. ↑   பரணிடப்பட்டது 2008-06-17 at the வந்தவழி இயந்திரம் சரக்கு விவரப்பட்டியலின் ஒரு ABC பகுப்பாய்வை எவ்வாறு நிகழ்த்துவது?
2. ↑  Purchasing and Supply Chain Management By Kenneth Lysons, Brian Farrington

வெளி இணைப்புக்கள்
-----------------

* SAP library ABC Analysis
* Oracle Overview of ABC Analysis
**எ. சகாதேவன்** (பிறப்பு சூலை 23 1947) மலேசியா தமிழ் எழுத்தாளர்களுள் ஒருவராவார். எழுத்துறையில் 'எ. மு. சகா' எனும் புனைப் பெயரால் அறிமுகமாகியுள்ள இவர், கெடா மாநில எழுத்தாளர் வாசகர் இயக்கத்தை உருவாக்கியவர்களில் ஒருவராகவும் திகழ்கின்றார். அதன் தலைவராகவும் செயற்பட்டுள்ளார்.

பணி
---

மலேசியக் கல்வி அமைச்சில் தமிழ்ப் பள்ளிகளுக்கான தலைமை அமைப்பாளராகப் பணியாற்றி தற்போது ஓய்வுபெற்றுள்ள இவர், தொடக்க, இடைநிலைப் பள்ளிகளுக்கான தமிழ்ப் பாடத்திட்டத்தை உருவாக்குவதில் முக்கிய பங்களிப்பினை வழங்கியுள்ளார். மேலும், உலகத் தமிழாசிரியர் மலேசிய மாநாட்டின் செயலாளராகவும் (1994), ம. இ. கா. வின் கல்விக் குழு உறுப்பினராகவும் கடமையாற்றியுள்ளார்.

எழுத்துத் துறை ஈடுபாடு
----------------------

1970 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், கவிதைகள், கட்டுரைகள் ஆகியவற்றை இவர் அதிகமாக எழுதியுள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் வெளிவந்துள்ளன. கெடா மாநில எழுத்தாளர் வாசகர் இயக்கத்தினூடாக "பட்டினிக் குருவி" என்னும் தொகுப்பினை தொகுத்து வெளியிட்டுள்ளார்.

பரிசுகளும் விருதுகளும்
----------------------

* பிபிடி PPT பட்டம் 2000
* ஏஎம்என் AMN பட்டம் 2001

இவ்விரு பட்டங்களும் மலேசிய அரசாங்கத்தால் வழங்கப்படும் உயரிய பட்டங்களாகும்.

உசாத்துணை
---------

* மலேசியத் தமிழ் எழுத்துலகம் தளத்தில் எ. சகாதேவன் பக்கம் பரணிடப்பட்டது 2016-03-04 at the வந்தவழி இயந்திரம்
**பீட்டர் அம்புருசிடர்** (*Peter Armbruster*, **பீட்டர் ஆம்புரூஸ்டர்**, பிறப்பு: 25 சூலை 1931) என்பவர் செருமானிய இயற்பியலாளர் ஆவார். இவர் செருமனியின் பவேரியா மாநிலத்தில் உள்ள டேச்சு நகரில் பிறந்தார். ஜி.எஸ்.ஐ எல்மோட்சு கனவயனிகள் ஆய்வு மையத்தில் இயற்பியல் ஆசிரியராகப் பணியாற்றினார். காட்பிரைடு மூசன்பெர்க்குடன் இணைந்து இவர் போரியம் , கோப்பர்நீசியம் ஆசியம், டார்ம்சிட்டாட்டியம் இரோயன்ட்கெனியம் மெய்ட்னீரியம் போன்ற தனிமங்களைக் கண்டறிவதில் பெரும் பங்கு வகித்துள்ளார்.

இவர் இசுடுட்கார்ட், மியூனிக் நகர தொழினுட்ப பல்கலைக்கழகத்தில் இயற்பியல் படித்தார். மியூனிக் நகரிலுள்ள எயின்சு மேயர்-லெயிப்நிட்சு தொழினுட்ப பல்கலைக்கழகத்தில் தன்னுடைய ஆய்வுப் படிப்பை முடித்து முனைவர் பட்டம் பெற்றார். சூலிச் நகரில் இருந்த ஆய்வு மையத்தில் 1965 முதல் 1970 வரையிலான காலத்தில், அணுக்கரு பிளப்பு, கனவயனிகள் சடப்பொருளுடன் கொள்ளும் இடைவினைகள், அணுக்கரு பிளவில் வெளிப்படும் கற்றைகள் தொடர்பான அணு இயற்பியல் முதலான துறைகளில் இவருடைய பெரும்பாலான ஆய்வுகள் நடந்தன. ஜி.எஸ்.ஐ எல்மோட்சு கனவயனிகள் ஆய்வு மையத்தில் இவர் முதுநிலை அறிவியலாளராக 1971 ஆம் ஆண்டுமுதல் பொறுப்பு வகித்தார்.

1989 ல் இருந்து 1992 வரையிலான காலத்தில் அவர், கிரெநோபில் நகரிலிருந்த லாவொ-லெங்கெவின் என்ற ஐரோப்பிய நிறுவனத்தில் ஆராய்ச்சி இயக்குநர் பதவி வகித்தார். 1996 ஆம் ஆண்டு முதல் அவர் அணுக்கரு தெளிப்பு மற்றும் அணுக்கரு பிளப்பு வினைகளால் விளையும் அணு கழிவு எரிக்கப்படுதல் தொடர்பான திட்டத்தில் ஈடுபட்டு வந்தார்.

கோலோன் பல்கலைக்கழகம் மற்றும் டார்ம்சிடாட் தொழினுட்ப பல்கலைக்கழகங்களில் பேராசிரியராகவும் இணைந்து பணிபுரிந்தார்.

இவருடைய அரும்பணிக்காக இவருக்கு பல விருதுகள் வழங்கப்பட்டன. இலண்டன் இயற்பியல் நிறுவனம் வழங்கிய மேக்சு-போர்ன் விருது மற்றும் அமெரிக்க வேதியியல் குமுகம் வழங்கிய உட்கரு வேதியியல் விருது ஆகியவை முக்கியமான சில விருதுகளாகும்.

மேற்கோள்கள்
-----------

* Peter Armbruster: *Bau eines Massenseparators für Spaltprodukte und Nachweis einer Anregung innerer Elektronenschalen bei der Abbremsung von Spaltprodukten* T.H. München, F. f. allg. Wiss. PhD thesis, 21. Jan. 1961
* Tim Armbruster: Nephew
* Peter Armbruster also had a granddaughter named Shallon Watson

மூலம்
-----

Jefferson Lab
**பாங்காங் ஏரி**, இந்தியாவின் லடாக் ஒன்றியப் பகுதியில் உள்ள லே மாவட்டத்தின் கிழக்கில் இந்திய-திபெத் எல்லைப் பகுதியில் அமைந்துள்ளது. **பாங்காங் ட்சோ** என்ற பெயராலும் அழைக்கப்படுகிறது. திபெத்திய மொழியில் *ட்சோ* என்பதற்கு ஏரி என்று பொருள். இது கடல் மட்டத்திலிருந்து 4350 மீட்டர் உயரத்தில் அமைந்துள்ளது. இது 134 கிலோமீட்டர் நீளம், 5 கிலோமீட்டர் அகலம் என்ற அளவில் பரவியுள்ளது. இது இந்திய-சீனா எல்லையைப் பிரிக்கும் உண்மையான கட்டுப்பாட்டுக் கோட்டருகே அமைந்துள்ளது. இந்த ஏரியின் மூன்றில் ஒரு பகுதி இந்தியாவின் எல்லைப் பகுதியிலும், இரண்டு பகுதி திபெத்திலும் உள்ளது. இந்தியாவின் இராணுவ முக்கியத்துவமான மையமாக இந்த ஏரி கருதப்படுகிறது. 

இந்தியாவில் பாதியும், திபெத்தில் மீதியுமாக 134 கிலோமீட்டர் நீளமும், 5 கிலோமீட்டர் அகலமும் கொண்ட இந்த ஏரியின் பாதிக்கு மேற்பட்ட பகுதி திபெத் தேசத்துக்குள் பரவியுள்ளது. இந்தியாவுக்கும் சீனாவுக்கும் இடையே உள்ள எல்லை கட்டுப்பாட்டுப் பகுதியில், இரு நாடுகளுக்கிடையே உள்ள பிரச்சினைக்குரிய பகுதியில் அமைந்துள்ளது. இதன் நடுவே எல்லை கட்டுப்பாட்டுக் கோடு செல்கிறது.

பாங்காங் ஏரி உப்புநீர் ஏரியாக இருந்தபோதும், குளிர்காலங்களில் இதிலுள்ள நீர் முழுவதும் பனிக்கட்டியாக உறைந்து விடுகிறது. இனப்பெருக்கம் செய்யும் பறவைகள், புலம்பெயர் பறவைகள் உட்பட அதிக எண்ணிக்கையிலான பறவைகள் இனப்பெருக்கத்துக்காக பாங்காங் ஏரிக்கு வந்து செல்கின்றன. பறவைகளும், விலங்குகளும், பார் போன்ற தலையுடைய வாத்து, பிராமினி வாத்துகள், சைபீரியக் கொக்கு, நீர்க்கோழி போன்ற பறவையினங்களும், மார்மோத், கியாங்க் உள்ளிட்ட வனவிலங்குகளும் பாங்காங் ஏரியில் காணப்படுகின்றன. பாங்காங் ஏரியின் தண்ணீரில் உப்பு மிகுந்து காணப்படுவதால் நுண்ணுயிரிகளும், தாவரங்களும் மிகக் குறைவான அளவே வளர்கின்றன. எனினும், இந்த ஏரியை சுற்றிலுமுள்ள சதுப்பு நிலத்தில் சிலவகைப் பல்லாண்டு தாவரங்களும், புதர்களும் காணப்படுகின்றன.

இந்தியப் பகுதியிலுள்ள பாங்காங் ஏரியின் தோற்றம்

உறைந்த நிலையில் இந்தியப் பகுதியிலுள்ள பாங்காங் ஏரி

இதனையும் காண்க
--------------

* தவுலத் பெக் ஓல்டி
* துர்புக்-சியோக்-தவுலத் பெக் ஓல்டி சாலை
* சியோக் ஆறு
* கல்வான் நதி
* உண்மையான கட்டுப்பாட்டுக் கோடு
* திஸ்கித்
* துர்புக்

சான்றுகள்
---------

1. ↑  India-China conflict in Ladakh: The importance of Pangong Tso lake
2. ↑  Why the serene Pangong lake lies at the heart of India-China border dispute in Ladakh
**அனுமந்தை அங்காளம்மன் கோயில்** தமிழ்நாட்டில் விழுப்புரம் மாவட்டம், அனுமந்தை என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அங்காளம்மன் சன்னதியும், விநாயகர், முருகர், துர்க்கை, நவகிரகம் உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. பங்குனி மாதம் 8 (ம) 9 ஆம் நாள் பங்குனி பெருவிழர முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பேருவளை** (*Beruwala*, சிங்களம்: බේරුවල), என்பது இலங்கையின் தென்மேற்குக் கரையில் அமைந்துள்ள ஒரு உல்லாச நகரமாகும். இது **வேர்விலை**, அல்லது **வேருவளை** என்றும் அழைக்கப்படுகிறது. இந்நகரத்திலேயே இலங்கைத் தீவில் முதன் முதலாக கிபி 8ம் நூற்றாண்டில் முஸ்லிம்கள் வணிகர்களாக வந்திறங்கினார்கள். முஸ்லிம்கள் இப்போதும் இங்கு, குறிப்பாக "சீனக்கோட்டை" எனப்படும் இடத்தில் பெருமளவில் வாழ்கின்றார்கள். இவர்களில் பெரும்பான்மையானோர் இரத்தினக்கல் வணிகர்களாவர்.

இலங்கையின் மிகப்பழமையான பள்ளிவாசல்களில் ஒன்றான "அல் அப்ரார்" என்ற பள்ளிவாசல் இங்கு அமைந்துள்ளது. இந்நகரத்தின் மலைப்பாங்கான இடத்தில் அரபுக்களால் இப்பள்ளிவாசல் கட்டப்பட்டது. இலங்கையின் மிகப்பழமையான பெண்கள் பள்ளியான "அல்-பசியத்துல் நஸ்ரியா முஸ்லிம் மகளிர் வித்தியாலயம்" இங்கு அமைந்துள்ளது. இப்பள்ளி 2004 ஆண்டில் நிகந்த ஆழிப்பேரலையில் சேதமுற்றது.

வெளிச்சவீடு
-----------

பேருவளையில் உள்ள வெளிச்சவீடு 1890 ஆம் ஆண்டு கட்டப்பட்டது. இது 150 அடி உயரமும், மேற்பக்கம் தட்டையான கிறனைட்டுக் கற்களால் அமைக்கப்பட்டதாகும். இக்கோபுரம் தலைநகர் கொழும்பிலிருந்து தெற்கே 55 கிலோ மீற்றர் தொலைவில் அமைந்துள்ளது. இதன் ஒளிச்சமிக்ஞை 20 செக்கன்களுக்கு ஒரு முறை வெள்ளை ஒளியை ஒளிருகிறது.

மேற்கோள்கள்
-----------

1. ↑  ராஜீவன் (27-06-2010). "காங்கேயன் வந்திறங்கிய துறை காங்கேசன்துறை!". தினகரன். Archived from the original on 2012-01-28. 29-07-2017 அன்று பார்க்கப்பட்டது. Check date values in: `|accessdate=, |date=` (உதவி)CS1 maint: unfit url (link)
**பீட்சா**, ஒரு திகில் தமிழ்த் திரைப்படம் ஆகும். பல குறும்படங்களை இயக்கியுக்கியுள்ள கார்த்திக் சுப்புராஜுக்கு இது முதல் திரைப்படமாகும். இப்படத்தைத் தயாரித்தவர் அட்டகத்தி படத் தயாரிப்பாளர் சி. வி. குமார். விஜய் சேதுபதி, ரம்யா நம்பீசன், நரேன், ஓவியர் வீர சந்தானம், சிம்கா ஆகியோர் நடித்துள்ளார்கள். தமிழில் முதல் முறையாக இப்படத்திலேயே 7.1 சவுண்ட் சிசுடம் பயன்படுத்தியுள்ளார்கள் .

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

மைக்கேலும் (விஜய் சேதுபதி) அனுவும் (ரம்யா நம்பீசன்) ஒன்றாக வாழும் காதலர்கள். மைக்கேல் பீட்சா கடையில் வேலை செய்கிறான். அனு, பேய்ளைப் பற்றிய ஒரு திகில் புதினத்தை எழுத முயன்று வருகிறாள். பேய்களின் இருப்பு மீது நம்பிக்கை கொண்டவள். அனு கருவுறவே, இருவரும் திருமணம் செய்து கொள்கிறார்கள். இந்நிலையில், மைக்கேல் வேலை செய்யும் கடை முதலாளி மகளுக்குப் பேய் பிடித்துள்ளதாக நினைத்து அதனைச் சீராக்க முயல்கிறார்கள். இதனை அறிந்து கொண்டது முதல் மைக்கேலுக்கும் அவ்வப்போதும் பேய்கள் குறித்த அச்சம் வருகிறது.

மைக்கேல் ஒரு நாள் இரவு ஒரு மாளிகைக்கு பீட்சா அளிக்கச் செல்கிறான். அங்கு அடுத்தடுத்து கொலைகள் நிகழ்வது போலவும் அங்கு பேய்கள் உலாவுவது போலவும் குழப்பமான நிகழ்வுகள் அமைகின்றன. இதில் உளநலம் பாதிக்கப்பட்ட மைக்கேல் வெகுநேரம் கழித்து கடைக்குத் திரும்பி வருகிறான். அந்த மாளிகையில் என்ன நடந்தது, மைக்கேலுக்கு என்ன ஆனது என்பதே கதை.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2013-12-08 அன்று மூலம் பரணிடப்பட்டது. 2012-10-24 அன்று பார்க்கப்பட்டது.

| * பா
* உ
* தொ
கார்த்திக் சுப்புராஜ் இயக்கிய திரைப்படங்கள் |
| --- |
| 
* *பீட்சா* (2012)
* *ஜிகர்தண்டா* (2014)
* *பென்ஞ் டாக்கீஸ்* (2015)
* *இறைவி* (2016)
* *மெர்குரி* (2018)
* *பேட்ட* (2019)

 |
| * பா
* உ
* தொ
இத்தாலியப் போர்த்தொடர் |
| --- |
| சிசிலியப் படையெடுப்பு – *பார்கிளே* – *மின்சுமீட்* – டுரோய்னா சண்டை – இத்தாலியப் படையெடுப்பு – பேடவுன் – *ஸ்லாப்ஸ்டிக்*  – *ஆக்சே* – இத்தாலியுடனான போர் நிறுத்தம் – நாபொலியின் நான்கு நாட்கள் – வல்ட்டூர்னோ கோடு – பார்பரா கோடு – பாரி வான் தாக்குதல் – பெர்னார்ட் கோடு – இட்லர் கோடு –குளிர்காலக் கோடு – மோரோ ஆறு போர்த்தொடர் – மோண்டி கசீனோ சண்டை – சீசர் கோடு – ரோம மாற்றுக் கோடு – ஷிங்கிள் நடவடிக்கை – டிராசிமீன் கோடு – அன்கோனா சண்டை – காத்திக் கோடு – 1945 வசந்தகாலத் தாக்குதல் |

ரோம் நகருக்குத் தெற்கே ஜெர்மானிய அரண்கோடுகள்
**ரோம மாற்றுக் கோடு** (*Roman switch line*) என்பது இரண்டாம் உலகப் போரின் போது இத்தாலியில் ஜெர்மானியர்களால் உருவாகப்பட்ட ஒரு பாதுகாவல் அரண்கோடு.

செப்டம்பர் 1943ல் நேச நாடுகள் இத்தாலி மீது படையெடுத்தன. தெற்கு இத்தாலியில் தரையிறங்கியிருந்த நேச நாட்டுப் படைகள், அம்மாத இறுதிக்குள் தெற்கு இத்தாலி முழுவதையும் கைப்பற்றின. ஜெர்மானியப் படைகள் வடக்கு நோக்கிப் பின்வாங்கின. நேச நாட்டுப் படை முன்னேற்றத்தைத் தடுத்து நிறுத்துவதற்காக ரோம் நகருக்குத் தெற்கே பல அரண் கோடுகளை ஜெர்மானியர்கள் உருவாக்கியிருந்தனர். இத்தாலியின் புவியியல் அமைப்பு இதற்கு சாதகமாக இருந்தது. இப்படி அமைக்கப்பட்ட அரண் கோடுகளில் ரோம் நகருக்கு மிக அருகே அமைந்திருந்தது சீசர் கோடு. இது இத்தாலியின் மேற்கு கடற்கரையில் ஓஸ்டியா நகரில் தொடங்கி ரோம் நகருக்கு தெற்கே ஆல்பன் குன்றுகள் வழியாக கிழக்கில் ஏட்ரியாட்டிக் கடற்கரையில் பெஸ்காரா நகர் வரை நீண்டது. இதன் மேற்கு புறத்தில், ரோம் நகருக்கு வடக்கே ரோம மாற்றுக் கோடு என்றொரு துணை அரண்நிலையும் அமைக்கப்பட்டிருந்தது. இது இத்தாலியின் கிழக்கில் திரேன்னியக் கடற்கரையில் தொடங்கி ரோம் நகருக்குப் பின்னாக நீண்டு இத்தாலியின் நடுப்பகுதியில் சீசர் கோட்டுடன் இணைந்தது. ஜூன் 1944ல் இக்கோட்டினை நேச நாட்டுப் படைகள் ஊடுருவின. இங்கிருந்த ஜெர்மானியப் படைகள் பின்வாங்கி டிராசிமீன் கோட்டுக்குச் சென்று விட்டன.
கொசு என்ற உயிரினம் பேருயிரியல் அறிஞர்களால் ஆய்வு செய்யப்படுகிறது.
**பேருயிரியல்** *(Macrobiology)* என்பது உயிரியலின் ஒரு பிரிவு ஆகும். சாதரணமாக கண்களால் காணவியல்கின்ற பெரிய உயிரினங்கள் அல்லது பெரும உயிரினங்களைப் பற்றி படிக்கின்ற அறிவியல் பிரிவு பேருயிரியல் எனப்படுகிறது. நுண்ணுயிரியல் பிரிவுக்கு எதிர் பிரிவாக பேருயிரியல் பிரிவு கருதப்படுகிறது. நுண்ணுயிரியல் கண்களுக்குத் தெரியாத நுண்ணுயிர்களை ஆய்வு செய்வதைப் போல பேருயிரியல் கண்களுக்குப் புலப்படும் பெரிய உயிரினங்களை ஆய்வு செய்கிறது .

பேரண்டம், சிற்றண்டம் என்ற கோட்பாடுகள் பேருயிரியலில் சில முக்கியக் கோட்பாடுகளாகக் கருதப்படுகின்றன. பிரபஞ்சத்தைக் குறித்த ஒரு தோற்றத்தை இக்கோட்பாடுகள் விவரிப்பதாகக் கொள்ளலாம். பிரபஞ்சம் என்ற முழுமையில் பேரண்டம் ஒரு பகுதியென்றால் எஞ்சியிருக்கும் பகுதி சிற்றண்டமாகும். இவ்வாறே பிரபஞ்சம் என்ற முழுமையில் சிற்றண்டம் ஒரு பகுதியெனில் எஞ்சியிருப்பது பேரண்டமாகும். மறைபொருளை உணரும் அனைத்து சிந்தனைகளிலும் இத்தோற்றம் இடம்பெற்றுள்ளதென அறிஞர் பியரி ஏ. இரிப்பார்டு கருத்து தெரிவிக்கிறார். சோதிடம், இரசவாதம் மற்றும் புனித வடிவியல் போன்ற நடைமுறைகள் இக்கோட்பாடுகளின் கீழுள்ளன .

இவற்றையும் காண்க
----------------

* உயிரியல்
* நுண்ணுயிரியல்
* உயிரினம்

மேற்கோள்கள்
-----------

1. ↑  "What is macro biology?". 2019-04-18 அன்று மூலம் பரணிடப்பட்டது. 2016-09-02 அன்று பார்க்கப்பட்டது.
2. ↑  "Cosmos - an Illustrated Dimensional Journey from microcosmos to macrocosmos". 2008-04-12 அன்று மூலம் பரணிடப்பட்டது. 2016-09-02 அன்று பார்க்கப்பட்டது.
**சிராகூசு** (*Syracuse*, மாற்று ஒலிப்பு: சிரக்கியூஸ், locally /ˈsɛrəkjuːs/) ஐக்கிய அமெரிக்காவின் நியூ யோர்க் மாநிலத்தில் ஓணோன்டாகா மாவட்டத்தில் உள்ள நகரமாகும். இது நியூ யோர்க் மாநிலத்தில் நான்காவது பெரிய நகரமாகும். 2010 கணக்கெடுப்பின்படி நகரத்தின் மக்கள்தொகை 145,170 ஆகவும் இதனை உள்ளடக்கிய சிராகூசு பெருநகரப் பகுதியின் மக்கள்தொகை 732,117 ஆகவும் இருந்தது. மில்லியனுக்கும் கூடுதலான குடியிருப்புகளுடன் கூடிய மைய நியூயோர்க் வட்டாரத்தில் இது பொருளாதாரம் மற்றும் கல்விக்கான அச்சாக விளங்குகின்றது. இங்கு ஓணோன்டாகா கலந்தாய்வு வளாகம், எம்பயர் எக்ஸ்போ மையம் போன்ற கலந்தாய்வுக் கூடங்கள் நிறைந்துள்ளது. இதற்கு கிரேக்கத்திலுள்ள சிராகூசு (தற்போது இத்தாலியத் தீவான சிசிலியின் கிழக்குக் கடலோரத்தில் உள்ளது) நினைவாகப் பெயரிடப்பட்டுள்ளது.

இந்த நகரம் துவக்கத்தில் ஈரி கால்வாய் மற்றும் அதன் கிளைக் கால்வாய்களுக்கிடையேயான பண்டமாற்றிடமாக இருந்தது; பின்னர் தொடர்வண்டிப் பாதைகள் அமைக்கப்பட்ட பிறகும் முக்கிய சந்திப்பாக விளங்கியது. இன்று மாநிலங்களிடை நெடுஞ்சாலை 81, மற்றும் 90 குறுக்கிடும் சந்திப்பில் அமைந்துள்ளது. இங்குள்ள சிராகூசு ஹேன்காக் பன்னாடு வானூர்தி நிலையம் வட்டாரத்தில் மிகப்பெரும் வானூர்தி நிலையமாக உள்ளது. இங்கு முதன்மை ஆய்வுப் பல்கலைக்கழகமான சிரக்கியூஸ் பல்கலைக்கழகம் அமைந்துள்ளது. தவிரவும் பல சிறிய கல்லூரிகளும் தொழில்முறைப் பள்ளிகளும் அமைந்துள்ளன. 2010இல் *ஃபோர்ப்ஸ்* இதழ் குடும்பம் நடத்த ஐக்கிய அமெரிக்காவின் முதல் 10 இடங்களில் சிராகூசை 4வதாக மதிப்பிட்டுள்ளது.

மேற்சான்றுகள்
-------------

1. ↑   
[*தொடர்பிழந்த இணைப்பு*]
2. ↑  "America's Best Places to Raise a Family". Forbes.com.
**பீடோ** (PHAEDO) என்பது சாக்ரட்டீசின் மரணம் பற்றிய ஒரு நூல் ஆகும்.
சாக்ரட்டீசு மரண தண்டனைப் பெற்று நஞ்சு அருந்தி சாகும் தறுவாயில், நடந்த நிகழ்வுகளையும் உரையாடல்களையும் பதிவு செய்த நூல் ஆகும். சாக்ரடிஸ் இறந்த பிறகு அவரது உடலைப் புதைப்பதா எரிப்பதா என விவாதிக்கப்பட்டது. இறந்த பிறகு உயிரின் நிலை என்ன? எங்கு போகும்? போன்ற கேள்விகள் எழுப்பப்பட்டன? 

பீடோ என்பவன் சாக்ரட்டீசின் மாணவன் மற்றும் நண்பன் ஆவான். சாக்ரட்டீசு சாகும்போது உடன் இருந்து கண்ணீர் வடித்தவன். இந்த உரையாடல்களை எக்சக்கிரட்டசு என்பவருக்கு எடுத்துச் சொல்வதாக இந்த நூல் உள்ளது.
பீடோ என்ற இந்த நூல் என்றி அரிஸ்டிபஸ் என்பவரால் 1160 இல் கிரேக்க மொழியிலிருந்து இலத்தின் மொழிக்கு மொழிபெயர்ப்பு செய்யப்பட்டது. இந்த நூல் சாக்ரட்டீசின் மாணவர் பிளேட்டோவின் பெரும் படைப்புகளில் ஒன்றாகக் கருதப்படுகின்றது. 

ஆன்மா என்பது அழியாத ஒன்று என்பது சாக்ரட்டீசு பேசிய உரையாடலின் மிகச் சாரமான கருத்து ஆகும். ஏதென்சு நீதி மன்றம் சாக்ரட்டீசுக்கு மரணத் தண்டனை விதித்து சிறைக்கு அவரை அனுப்பியது. அரசால் அங்கீகரிக்கப்பட்ட கடவுள்களை நம்பாமல் இளைஞர்களின் மனத்தைக் கெடுப்பதாக சாக்ரட்டீசு மீது குற்றம் சாற்றப்பட்டு தண்டிக்கப்பட்டார்.

உசாத்துணை
---------

1. ↑  I. F. Stone is among those who adopt a political view of the trial. See the transcript of an interview given by Stone here:. For ancient authority, Stone cites Aeschines (*Against Timarchus* 173).
**பீட்டர் ஆர்தர் டயமண்ட்** (*Peter Arthur Diamond*, பிறப்பு: ஏப்ரல் 29, 1940) ஒரு அமெரிக்க பொருளியலாளர். இவர் அமெரிக்க சமூகப் பாதுகாப்புக் கொள்கையின் பகுப்பாய்வு மற்றும் 1980 - 1990 ஆண்டுகளின் இடைபட்ட காலத்தில் சமூகப் பாதுகாப்பு குறித்த ஆலோசனைக் குழுவின் ஆலோசகர் பணிக்காக அவர் அறியப்பட்டார். 2010 ஆம் ஆண்டின் பொருளாதாரத்திற்கான நோபல் பரிசு தாலே.தோ.மார்டென்சென் மற்றும் கிறிஸ்டோபர் அ. பிசாரைட்ஸ் உடன் இணைந்துப் பெற்றார். பீட்டர் மாசாச்சூசெட்சு தொழில்நுட்பக் கழகம் பேராசிரியர்.

வாழ்க்கை
--------

டயமண்ட் நியூயார்க் நகரத்தில் ஒரு யூத குடும்பத்தில் பிறந்தார். அவரது தாத்தா பாட்டிமார் 20 ஆம் நூற்றாண்டின் தொடக்கத்தில் அமெரிக்காவில் குடிபெயர்ந்தார்கள். அவருடைய தாயின் பெற்றோர் மற்றும் ஆறு மூத்த உடன்பிறந்தோர் போலந்தில் இருந்து வந்தனர். இவருடைய பெற்றோர், 1908 ஆம் ஆண்டில் பிறந்தவர்கள், பெரும்பாலும் நியூயார்க் நகரத்தில் வளர்ந்ததால் அவர்கள் பெருநகரப் பகுதிக்கு வெளியே சென்றதில்லை.

பீட்டர் யேல் பல்கலைகழகத்தில் 1960 ஆம் ஆண்டில் கணிதத்தில் இளங்கலை பட்டம் பெற்றார் மற்றும் 1963 ஆம் ஆண்டில் மாசாச்சூசெட்சு தொழில்நுட்பக் கழகம் முனைவர் (Ph.D.) பட்டம் பெற்றார். 1963 முதல் 1965 ஆம் ஆண்டு வரை கலிபோர்னியா பல்கலைகழகத்தில், உதவிப் பேராசிரியராக இருந்தார் மற்றும் 1966 ஆம் ஆண்டில் மாசாச்சூசெட்சு தொழில்நுட்பக் கழகம் இணை பேராசிரியாரக இருந்தார். பின்னர் 1970 ஆம் ஆண்டு பேராசிரியராக பதவி உயர்வு பெற்றார். மேலும் 1985 முதல் 1986 வரையில் பொருளாதார துறையின் தலைவராகவும் இருந்தார். 1997 ஆம் ஆண்டு பல்கலைகழகத்தில் சிறந்த பேராசிரியர் என்று அறிவிக்கப்பட்டார்.

மேற்கோள்கள்
-----------

1. ↑  Jewish Virtual Library: "Peter Diamond" retrieved January 11, 2014
2. ↑
3. ↑
4. 1 2 3  "MIT Curriculum Vitae". 2010-06-13 அன்று மூலம் பரணிடப்பட்டது. 2018-01-10 அன்று பார்க்கப்பட்டது.

வெளி இணைப்புகள்
---------------

* 

* பொதுவகத்தில் பீட்டர் டையமண்ட் தொடர்பாக ஊடகக் கோப்புகள் உள்ளன.
* Peter Diamond பரணிடப்பட்டது 2010-12-01 at the வந்தவழி இயந்திரம் at மாசாச்சூசெட்சு தொழில்நுட்பக் கழகம்
* Unemployment, Vacancies, Wages 2010 lecture at நோபல் பரிசு
* Peter A. Diamond இன் அல்லது அவரைப் பற்றிய ஆக்கங்கள் நூலகங்களில் (WorldCat catalog)
* An interview with Peter Diamond பரணிடப்பட்டது 2010-10-12 at the வந்தவழி இயந்திரம், July 12, 2006
* Documentary films on Peter Diamond, with critiques of his work, as part of the Nobel Perspectives project